Di reasons wey dem use take get dis new ban list don dey based on wetin dem call "vetting procedures and co-operation," and tori be say di bans dem na on a country-by-country basis: Di White House say North Korea no join hand with di US government for anything and dem fail all requirements - so all citizens from di country dey banned from all travel to di US Chad, even though dem be important counter-terrorism partner for US, no gree share terrorism-related and other public information wey US need - so business and tourist visas for all Chad people dey suspended For Venezuela, na only "certain government officials and their immediate family members" don dey banned - US bin don hit Venezuela government with economic sanctions, and US now don say Venezuela no dey join hand "to check whether their citizens na national security or public-safety threats" and Venezuela no dey gree receive their citizens wey dem deport from US Most of di restrictions dey come as come kain suspension of B-1 and B-2 business and tourist visas, and e no be like dem get time-limit, like how President Trump's former executive order bin dey.
